SKLEP KOMISIJE

z dne 9. novembra 2010

o vprašalniku za poročila držav članic o izvajanju Direktive Sveta 1999/13/ES o omejevanju emisij hlapnih organskih spojin zaradi uporabe organskih topil v nekaterih dejavnostih in obratih v obdobju 2011–2013

(notificirano pod dokumentarno številko C(2010) 7591)

(2010/681/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 1999/13/ES z dne 11. marca 1999 (1) o omejevanju emisij hlapnih organskih spojin zaradi uporabe organskih topil v nekaterih dejavnostih in obratih ter zlasti člena 11(1) Direktive,

ob upoštevanju Direktive Sveta 91/692/EGS z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje (2),

ob upoštevanju naslednjega:

Države članice so pripravile poročila o izvajanju navedene direktive za obdobje od 1. januarja 2003 do 31. decembra 2004 v skladu z Odločbo Komisije 2002/529/ES z dne 27. junija 2002 o vprašalniku za poročila držav članic o izvajanju Direktive 1999/13/ES o omejevanju emisij hlapnih organskih spojin zaradi uporabe organskih topil v določenih dejavnostih in obratih (3) .

Države članice so pripravile poročila o izvajanju navedene direktive za obdobje od 1. januarja 2005 do 31. decembra 2007 v skladu z Odločbo Komisije 2006/534/ES z dne 20. julija 2006 o vprašalniku za poročila držav članic o izvajanju Direktive 1999/13/ES v obdobju 2005–2007 (4) .

Države članice morajo najpozneje do 30. septembra 2011 poročati o izvajanju navedene direktive za obdobje od 1. januarja 2008 do 31. decembra 2010 v skladu z Odločbo Komisije 2007/531/ES z dne 26. julija 2007 o vprašalniku za poročila držav članic o izvajanju Direktive Sveta 1999/13/ES o omejevanju emisij hlapnih organskih spojin zaradi uporabe organskih topil v nekaterih dejavnostih in obratih v obdobju 2008–2010 (5) .

SPREJELA NASLEDNJI SKLEP:

Člen 1

Za pripravo poročila, ki zajema obdobje od 1. januarja 2011 do 31. decembra 2013 in se predloži Komisiji v skladu s členom 11(1) Direktive 1999/13/ES, države članice uporabijo vprašalnik iz Priloge k temu sklepu.

Člen 2

Ta sklep je naslovljen na države članice.

(1) UL L 85, 29.3.1999, str. 1.

(2) UL L 377, 31.12.1991, str. 48.

(3) UL L 172, 2.7.2002, str. 57.

(4) UL L 213, 3.8.2006, str. 4.

(5) UL L 195, 27.7.2007, str. 47.

PRILOGA

Vprašalnik o izvajanju Direktive 1999/13/ES o omejevanju emisij hlapnih organskih spojin zaradi uporabe organskih topil v nekaterih dejavnostih in obratih v obdobju 2011–2013

1. Splošni opis

Prosimo, da poročate o zadevnih spremembah nacionalne zakonodaje v zvezi z Direktivo 1999/13/ES v poročevalnem obdobju.

2. Zajeti obrati

2.1 Prosimo, da za vsako od dvajsetih dejavnosti iz Priloge II.A.1 in dejavnosti iz Priloge II.A.2 navedete, koliko obratov, zajetih v Direktivi 1999/13/ES, dne 31. decembra 2013 spada v spodnje kategorije: — skupno število obratov, — skupno število obratov, ki jih zajema tudi Direktiva 2008/1/ES Evropskega parlamenta in Sveta (Direktiva IPPC), — skupno število obratov, ki so registrirani ali so dobili dovoljenje v skladu z Direktivo 1999/13/ES, — skupno število obratov, ki so registrirani ali so dobili dovoljenje z uporabo programa zmanjševanja emisij, — skupno število obratov, ki jim je bilo odobreno odstopanje v skladu s členom 5(3)(a) Direktive 1999/13/ES. Prosimo, da zagotovite seznam zadevnih obratov in za vsakega izmed njih utemeljitev za izdano odstopanje, — skupno število obratov, ki jim je bilo odobreno odstopanje v skladu s členom 5(3)(b) Direktive 1999/13/ES. Prosimo, da zagotovite seznam zadevnih obratov in za vsakega izmed njih utemeljitev za izdano odstopanje.

2.2 Prosimo, da za vsako od dvajsetih dejavnosti iz Priloge II.A.1 in dejavnosti iz Priloge II.A.2 navedete, koliko obratov, zajetih v Direktivi 1999/13/ES, spada v spodnje kategorije: — skupno število novih obratov, ki so v poročevalnem obdobju registrirani/dobili dovoljenje v skladu z Direktivo 1999/13/ES, — skupno število znatno spremenjenih obratov, ki so v poročevalnem obdobju bili registrirani/dobili dovoljenje v skladu z Direktivo 1999/13/ES.

2.3 Prosimo, da poročate, kako so seznam obratov z dovoljenjem in registriranih obratov ter rezultati spremljanja emisij v skladu s členom 12(1) in 12(2) Direktive 1999/13/ES na voljo javnosti. Prosimo, navedite URL, če so te informacije na voljo javnosti prek interneta. Če niso, prosimo, da navedete kontaktne podatke, kjer se te informacije lahko zahteva.

3. Nadomestitev

Prosimo, da za vsako od dvajsetih dejavnosti iz Priloge II.A.1 in dejavnosti iz Priloge II.A.2 navedete, katere izmed naslednjih snovi ali zmesi se 31. decembra 2013 še uporabljajo in v kakšnih količinah (ocenjena količina v tonah/leto): snovi ali pripravki, ki so zaradi vsebine organskih topil razvrščeni kot kancerogeni, mutageni ali strupeni za razmnoževanje v skladu z Uredbo (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, za katere so predpisani stavki o nevarnosti H340, H350, H350i, H360D ali H360F ali opozorilni stavki R45, R46, R49, R60 ali R61.

Če so take informacije na voljo, prosimo, da navedete snovi z njihovimi imeni po IUPAC in njihove številke CAS ter pripravke, za katere se uporablja trgovsko ime, ter ustrezne snovi, ki jih vsebujejo.

Prosimo, naštejte tudi snovi, ki se uporabljajo kot substituti za zgoraj navedene snovi in pripravke (neobvezno).

4. Spremljanje stanja

Prosimo, da za vsako od dvajsetih dejavnosti iz Priloge II.A.1 in dejavnosti iz Priloge II.A.2 za leto 2012 navedete število obratov, ki se stalno spremljajo v skladu s členom 8(2) Direktive 1999/13/ES.

5. Skladnost

Prosimo, da za vsako od dvajsetih dejavnosti iz Priloge II.A.1 in dejavnosti iz Priloge II.A.2 za leto 2012 navedete naslednje številke:

— število upravljavcev, za katere je bilo ugotovljeno, da kršijo zahteve Direktive 1999/13/ES: (a) ker podatki iz člena 8(1) Direktive 1999/13/ES niso bili sporočeni ali so bili nezadostni, da bi pristojni organi lahko preverili skladnost; (b) v zvezi z neizpolnjevanjem drugih zahtev Direktive 1999/13/ES, zlasti določb členov 3(2), 4(2), 5, 8(2) in 8(3),

— število obratov, za katere so pristojni organi začasno preklicali ali odvzeli dovoljenje v primeru neskladnosti s členom 10(b) Direktive 1999/13/ES.

6. Emisije

Prosimo, da za vsako od dvajsetih dejavnosti iz Priloge II.A.1 in dejavnosti iz Priloge II.A.2 za leto 2012 navedete število ton emisij HOS. Prosimo, navedite, katera sporočena številka temelji na izmerjenih, izračunanih in/ali ocenjenih podatkih.

7. Če je možno, prosimo, da ocenite:

— skupno število osebja (nacionalni, regionalni, lokalni organi), ki je vključeno v izvajanje in izvrševanje Direktive 1999/13/ES (neobvezno),

— skupne stroške (EUR na leto), ki so s tem povezani, za te organe (neobvezno).

8. Druge pripombe